Malý Cetín 25.05.2020

V zmysle § 250b ods. 3 Zákonníka práce (ZP) vám zamestnávateľ oznamuje v súvislosti s **Rozvrhnutím pracovného času nasledovné:**

1. Zamestnanci musia dodržiavať pracovný čas príslušného týždňa.
2. Týždenný fond pracovného času zamestnanca je uvedený v pracovnej zmluve zamestnanca.
3. Denný prevádzkový pracovný čas pedagogických zamestnancov a nepedagogických zamestnancov a pracujúcich na pracovisku je určený vrátane prestávky na obed v trvaní 30 minút podľa pracovného poriadku.

Riaditeľka MŠ od 7,00 do 15,00 hod., s tým, že práca s deťmi je od 7,00 do 11,30 hod. Po

odpracovaní uvedeného času môže riaditeľka MŠ vykonávať prácu do 15 hod. z domu.

|  |  |  |  |
| --- | --- | --- | --- |
| *zamestnanec* | *základný pracovný čas* | *prestávka na jedenie a oddych \** | *práca mimo pracoviska* |
| Pedagogický zamestnanec | 7,00 – 15,00 | 12,00 – 12,30 | 12,30 – 15,00 |

Prevádzka materskej školy od 01.06.2020 do konca školského roka 2019/2020:

|  |  |
| --- | --- |
| materská škola | od 7,00 do 16,00 hod |

1. Odpracovaný čas je preukázateľne evidovaný v Prezenčnej listine dochádzky.
2. Pedagogickí zamestnanci školy môžu vykonávať vymedzenú činnosť súvisiacu s výchovno-vzdelávacím procesom počas vymedzeného voliteľného pracovného času aj mimo pracoviska podľa pracovného poriadku, ak nie sú poverení činnosťou, ktorú musia vykonávať na pracovisku. Počas pracovnej činnosti mimo pracoviska sú povinní dodržiavať všetky pravidlá bezpečnosti a ochrany zdravia pri práci.
3. Opustiť pracovisko môžu pedagogickí zamestnanci s vedomím zriaďovateľa, a to za účelom súvisiacim s výkonom práce (návšteva knižnice, prieskum trhu s učebnými pomôckami, návšteva metodicko-pedagogického centra, zabezpečenia školskej akcie a podobne). Pracovisko môžu opustiť s vedomím zriaďovateľa aj za účelmi, ktoré ustanovuje Zákonník práce (návšteva lekára, sprevádzanie rodinného príslušníka k lekárovi a pod.)
4. Pracovný čas nepedagogických zamestnancov je stanovený v pracovnom poriadku.

|  |  |  |  |
| --- | --- | --- | --- |
| *zamestnanec* | *základný pracovný čas* | *prestávka na jedenie a oddych \** | *práca mimo pracoviska* |
| Školníčka | 8,30 – 11,00  15,30 – 16,30 | 11,00 – 11,30 | - |
| Opatrovateľka | 11,30 – 15,30 |  | - |

1. Práca mimo pracoviska (práca podľa čl. 16 ods. 2 Pracovného poriadku) je stanovená v Pracovnom poriadku. Pedagogický zamestnanec si rozvrhuje prácu mimo pracoviska tak, aby bol dodržaný pracovný čas zamestnanca 37,5 hodiny týždenne vrátane práce mimo pracoviska. Práca mimo pracoviska je len možnosť, ktorú zamestnávateľ poskytuje/umožňuje svojim zamestnancom. V prípade, ak zamestnanec odpracuje svoj celý pracovný čas priamo na pracovisku, prácu mimo pracoviska nie je povinný vykonávať.
2. Základný pracovný čas pre nepedagogických zamestnancov v ktorom je nepedagogický zamestnanec povinný byť na pracovisku je u školníčky 3,5 hod. a u opatrovateľky 4 hod. denne, spolu 7,5 hodiny.
3. Dochádzka a evidencia pracovného času zamestnancov pracujúcich na pracovisku obsahuje všetky príchody, prerušenia a  odchody zamestnancov a  umožňuje vykonať výpočet odpracovanej doby za príslušný kalendárny mesiac alebo iné zvolené obdobie.
4. Zamestnanci majú stanovenú prestávku na odpočinok a jedenie v trvaní 30minút v zmysle § 91 ods. 1 Zákonníka práce. Prestávka na odpočinok a jedenie sa neposkytuje na začiatku a na konci zmeny (okrem prípadov, kedy v pedagogického zamestnanca iné čerpanie prestávky nie je možné).
5. Každé takéto nové oznámenie o rozvrhnutí pracovné času zamestnávateľ vydá podľa aktuálneho vývoja situácie ako aj počtu detí v MŠ s platnosťou najmenej dva dni vopred a najmenej na týždeň.
6. Toto oznámenie platí v zmysle § 250b ZP v čase mimoriadnej situácie, núdzového stavu alebo výnimočného stavu a počas dvoch mesiacov po ich odvolaní platia ustanovenia prvej časti až desiatej časti s odchýlkami uvedenými v odsekoch 2 až 7 § 250b ZP.

Zástupcovia zamestnancov: Zamestnávateľ:

Zamestnanecký dôverník

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Ing. Zuzana Némethová Leonidas Charizopulos, starosta obce

*zverejnené:*

*kedy/kde 27.05.2020* [*www.maly-cetin.sk*](http://www.maly-cetin.sk)